# Senuèjol

Senuèjol (Séneujols en francés) z-es una comuna occitana situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Senuèjol :
| | Bains | Sant Cristofòri de Dolason |
| Sant Joan de la Chalm | | |
| | Caires | |

## Toponimia

Las fòrmas ancianas son Senolium, latinizacion, vas 1160, Ecclesia de Senoiolo, en 1178, Senogol, vas 1213, Seneiolum, vas 1266, Senoiol, en 1267, Senueiol, en 1313, Sennuyol, en 1315, Senneiol, Senneyol, en 1342, Parrochia de Senoyolio, en 1346, Cenoyelh, en 1349, Senueylh, en 1357, Locus de Senholio, en latin, en 1383, Senulogium, latinizacion de 1391, Senegol, en 1408, Cenologium, latinizacion de 1419, Senuegol, en 1448, Senegolium, en latin, en 1449, Senogholium, en latin, en 1462, Senegholium, en latin, en 1505, Ceneujol, en 1507, Senejolium, en latin, en 1531, Senegoulh, en 1534, Seneghol, en 1535, Seneujol, en 1567, Senajon, Sanajon, Cenajon, en 1590, Seneughol, en 1607, Seneuiol, en 1635, Seneuge, en 1780. Las prumeiras fòrmas representan *Senòjol, al sègle XIII o XIV apareis *Senuèjol (diftongason de ò tonic), a data inconeissuda *Sen(u)èjol (reduccion del diftongue), a l'entorn de la fin del sègle XVI, l'auvernhat pòt pas mai articular -l finala pòsttonica, davant lo sègle XVIII pòt pas mai articular la finala o (['u]) pòsttonica. La grafia Seneuge es a comparar amb Chanteuges. Mas quanha prononciacion exacte representava Seneuge ? La prononciacion a chamjat o pas desempueis ?
Dauzat e Rostaing explican lo nom per los mots gallics senos, « vielh » e ialo, « clar, esclairada, esclairòl ». Per Delamarre, seno-ialon pòt representar « vialatge de Senos » (nom de persona) o « vialatge vielh ». Lo sens d'origina del mot -ialon mòstra qu'un vialatge novèl s'establissiá en eissartant un bòsc; lo sens en gallic tardiu venguèt « vialatge ».

## Istòria

* En 1789, Séneujols z-èra de la diocèsi delh Puèi de Velai e de l'archipreirat de Solanhac, de la província de Velai, de la subdelegacion e seneschauciá delh Puèi. Sa gleisa parochala èra delh vocable de Santa Anna; l'abat delh Monestier de Gaselha presentava a la cura.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2008 | (2026) | Serge Boyer | | |
| març de 2001 | 2008 | Jean Leyton | RPR | conselhèir general (1982-2001) |
| | 2001 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna z-èra del canton de Caires; z-es avòra del canton del Velai volcanic.

## Demografia

modificar « persona »  v · d · m 
Evolucion demografica Populacion comunala actuala (2013): 312, totala: 318 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 438 | 319 | 444 | 504 | 565 | 487 | 457 | 481 | 509 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 503 | 507 | 512 | 517 | 532 | 525 | 584 | 610 | 610 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 601 | 597 | 574 | 504 | 481 | 456 | 474 | 373 | 369 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 367 | 366 | 312 | 255 | 238 | 270 | 290 | 292 | 294 296 |
| 2009 | 2010 |
| 296 298 | 304 307 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 304 abitants e la densitat èra de 24,84 ab/km².

## Ligams extèrnes

* Senuege sobelh site de l'Insee

## Nòtas e referéncias

* 1 2 Augustin Chassaing, Antoine Jacotin, Dictionnaire topographique... de la Haute-Loire, 1907, p. 267-268 https://gallica.bnf.fr/ark:/12148/bpt6k392965/f316.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 652
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 235 e 365
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 185
* Portal de Velai